Teṭef-it id tger-it deg uyeddid ( ǧutre) s wayes i d-truḥ ad tagwem aman, tcidit s wafriwen n bibras. Tessers ayeddid ɣer wejdir n tneqwlett, tekna akken ad tsu ciṭ bwaman seg yeɣẓer. Belɛejjuṭ, akken kan iḥulfa s Taryel ulac-itt ɣer tama-s, aciddi d laxyal kan, yesnesred iman-is. Akenn ur tettfaq ara, yeččur ayeddid d ibaɛlalacen. Iruḥ yeffer deffir n yiwet n tzeggwart ig llan ɣer rrif n webrid. Mi id tekkes ffad, terra ayeddid ɣef uzagur-is tebda tikli. Mi id t-ḥulfa i uyeddid ẓẓay, tenna-as Belɛejjuṭ ad yelḥu d imensi i wassa akked uzekka. Mi i tedda kra n yisurifen qerḥen-tt yeẓṛa deg uzagur-is.